TFD เคาะราคาเพิ่มทุน RO หุ้นละ 2 บ.หวังนำเงินไปใช้หนี้-ทุนหมุนเวียน
TFD เคาะราคาเพิ่มทุน RO หุ้นละ 2 บ.หวังนำเงินไปใช้หนี้-ทุนหมุนเวียน
5 ต.ค. 2559

บริษัท ไทยพัฒนาโรงงานอุตสาหกรรม จำกัด (มหาชน) หรือ TFD เปิดเผยว่า บริษัทแจ้งการจัดสรรหุ้นเพิ่มทุนแบบ General Mandate โดยจัดสรรให้กับผู้ถือหุ้นสามัญเดิม(RO) จำนวน 385,000,000 หุ้น ในอัตราส่วนหุ้นเดิม 3.34:1 หุ้นใหม่ ในราคาหุ้นละ 2 บาท
โดยกำหนดวันที่ไม่ได้รับสิทธิจองซื้อหุ้นเพิ่มทุน(XR) วันที่ 21 พ.ย.59 และกำหนดรายชื่อผู้ถือหุ้นที่ได้รับสิทธิจองซื้อหุ้นเพิ่มทุน (Record date)วันที่ 23 พ.ย.59 วันปิดสมุดทะเบียนเพื่อรวบรวมรายชื่อผู้ถือหุ้นในวันที่ 24 พ.ย.59 โดยกำหนดวันจองซื้อและชำระค่าหุ้นในวันที่ 13 ธ.ค.-19 ธ.ค.59
โดยวัตถุประสงค์ของการเพิ่มทุนและการใช้เงินทุนในส่วนที่เพิ่ม ได้แก่ เพื่อนำไปใช้เป็นเงินทุนหมุนเวียนจำนวน 470 ล้านบาท และเพื่อนำไปใช้จ่ายชาระหนี้เงินกู้ยืมระยะสั้นจำนวน 300 ล้านบาท ซึ่งจะทำให้บริษัทมีความสามารถในการสร้างรายได้ และความสามารถในการทำกำไรที่ดีขึ้น ส่งผลดีต่อมูลค่าหุ้นของบริษัทในอนาคต